[Foto’s en video] Hatfield brandFoto: Twitter Brig. Sally de Beer, woordvoerder van die polisie, het gesê die studente het ŉ nagwaak gehou en vanoggend die ingang na die Universiteit van Pretoria se Hatfield-kampus versper. “Voertuie op die kampus is beskadig. Lede van die polisie se eenheid vir openbare orde is op die toneel. Die polisie sal die situasie monitor en die nodige stappe doen waar nodig,” het De Beer gesê. Dit was nie onmiddellik duidelik of iemand al in hegtenis geneem is in verband met die voorval nie. Motoriste is intussen gewaarsku om die gebied te probeer vermy. Anna-Retha Bouwer, woordvoerder van die universiteit, het bevestig daar is skade aangerig aan geboue in Prospect- en Festivalstraat. “Die polisie hanteer die situasie en die beperkte akademiese program gaan voort soos beplan.” #hatfield #tuks #FeesMustFall2016 #Fees2017 @afriforum @UPTuks @PretoriaFM @Abramjee @eNuus @JacaNews pic.twitter.com/eIFB7AijvS — Ian Cameron (@IanCameron23) October 31, 2016